തകര്പ്പന് നീക്കവുമായി നോര്ത്ത് ഈസ്റ്റ് ഒരു ഗോള്ക്കീപ്പര് കൂടി ടീമിലേക്ക് ഇന്ത്യന് സൂപ്പര്ലീഗ് എട്ടാം സീസണിലേക്കായി ഒരു ഗോള്ക്കീപ്പറെ കൂടി നോര്ത്ത് ഈസ്റ്റ് യുണൈറ്റഡ് ടീമിലെത്തിച്ചതായി സൂചന. മലയാളി താരം മിര്ഷാദ് മിച്ചുവാണ് നോര്ത്ത് ഈസ്റ്റ് ക്ലബിനൊപ്പം ചേരുന്നത്. ഐഎഫ്ടിഡബ്ല്യുസിയാണ് ഇക്കാര്യം റിപ്പോര്ട്ട് ചെയ്തിരിക്കുന്നത്. 27കാരനായ മിര്ഷാദ് 2017 മുതല് കൊല്ക്കത്ത സൂപ്പര്ക്ലബ് ഈസ്റ്റ് ബംഗാളിന്റെ താരമാണ്. എന്നാല് ഈസ്റ്റ് ബംഗാളില് കൂടുതലും പകരക്കാരുടെ ബെഞ്ചിലായിരുന്നു മിര്ഷാദ്. കഴിഞ്ഞ ഐഎസ്എല്ലില് ക്ലബിനായി ഒരു മത്സരം മാത്രമാണ് മിര്ഷാദ് കളിച്ചത്. ഈ സാഹചര്യത്തിലാണ് താരം നോര്ത്ത് ഈസ്റ്റിലേക്ക് കൂടുമാറി. ഒന്നിലേറെ വര്ഷം ദൈര്ഘ്യമുള്ള കരാറാണ് മിര്ഷാദ് ക്ലബുമായി ഒപ്പുവച്ചതെന്നാണ് റിപ്പോര്ട്ടുകള്. കാസര്ഗോഡ് സ്വദേശിയായ മിര്ഷാദ് മുമ്ബ് ഗോകുലം കേരളയ്ക്ക് വേണ്ടിയും കളിച്ചിട്ടുണ്ട്. സൂപ്പര്താരം സുഭാശിഷ് റോയ് ചൗധരിയാണ് നോര്ത്ത് ഈസ്റ്റിന്റെ ഇപ്പോഴത്തെ ഒന്നാം നമ്ബര് ഗോളി. എന്നാല് സുഭാശിഷിന് 34 വയസ് ആയ സാഹചര്യത്തില് വൈകാതെ മിര്ഷാദിന് നോര്ത്ത് ഈസ്റ്റിന്റെ ഒന്നാം ഗോളിയാകാന് അവസരം ലഭിച്ചേക്കും.